
Par atklāta konkursa nolikuma skaidrojumu 
Limbažu novada pašvaldība saņēmusi precizējošās informācijas pieprasījumu atklātā konkursā “Saules elektrostaciju ar akumulatoru piegāde un uzstādīšana Ulda Sproģa ielā 9, Umurgā, Umurgas pagastā un Sporta ielā 4, Pociemā, Katvaru pagastā, Limbažu novadā”, iepirkuma identifikācijas Nr.- LNP 2026/113.
1.jautājums:
Kas ir domāts ar "Iekārtas jauda ne mazāka kā AC 11 kW + DC 22 kW"? Pēc vizualizācijām Ulda Sproģa ielā 9 ir 24 saules paneļi (ņemot vērā nolikumā minēto jaudu 500–600 W, tie būtu 24 x 500 W = 12 kW). Pēc vizualizācijas Sporta ielā 4 ir 42 saules paneļi (ņemot vērā jaudu nolikumā 400–500 W, tie būtu 42 x 500 W = 21 kW). Lūdzam precizēt nepieciešamo kopējo saules paneļu jaudu un invertora jaudu.
ATBILDE:
Iepirkuma dokumentācijā pievienotajās vizualizācijās ir attēlots aptuvens saules paneļu izvietojums uz jumta, un tās ir informatīva rakstura. Vizualizācijas nav uzskatāmas par saistošu tehnisko projektu vai precīzu uzstādāmo saules paneļu skaitu.
Pretendentam, sagatavojot piedāvājumu, ir patstāvīgi jāizvēlas tehniskais risinājums, tai skaitā saules paneļu skaits, jauda un izvietojums, nodrošinot atbilstību tehniskajā specifikācijā noteiktajām minimālajām prasībām attiecībā uz uzstādāmās saules elektrostacijas jaudu (SES Ulda Sproģa ielā 9. Umurgā ne mazāka kā 11 kW, SES Sporta ielā 4, Pociemā ne mazāka kā 19 kW) un pārējiem tehniskajiem parametriem. AC norāda uz minimālo invertora jaudu, savukārt DC – maksimālo jaudu.
Lai izvērtētu objekta faktiskos apstākļus un izvēlētos optimālo tehnisko risinājumu, Pasūtītājs aicina pretendentus apsekot abus objektus klātienē, iepriekš saskaņojot apmeklējuma laiku. Tāpat lūdzam ņemt vērā iepirkuma dokumentācijai pievienotajos jumtu nestspējas atzinumos ietvertos nosacījumus par saules paneļu montāžu.
2.jautājums: 
Lūdzam precizēt prasību pēc IP67 aizsardzības klases akumulatoriem – šobrīd tirgus standarts ārtelpu akumulatoru risinājumiem ir IP65/IP66. Prasība pēc IP67 šķiet pārmērīga, ņemot vērā, ka IP67 paredz, ka ierīce ir pilnībā putekļu droša un spēj izturēt īslaicīgu iegremdēšanu ūdenī (līdz 1 metra dziļumam uz 30 minūtēm).
Atbilde: 
Pasūtītājs veiks grozījumus Tehniskajā specifikācijā nosakot “Aizsardzības klase  - ne mazāka kā IP65”.

